PMIndiaData/PMIndiaSum huggingface dataset:
রিজার্ভ ব্যাঙ্কের সম্মেলনের সূচনা অনুষ্ঠানে প্রধানমন্ত্রীর মন্তব্য – অর্থ সঞ্চয়ে উৎসাহ দিতে প্রধানমন্ত্রীর আহ্বান

নয়াদিল্লি, ০২ এপ্রিল, ২০১৫ আগামী কুড়ি বছরে দেশের অর্থনীতির হাল ফেরাতে অর্থ সঞ্চয়ের নির্দিষ্ট লক্ষ্যমাত্রা নির্ধারণ করার মাধ্যমে আর্থিক প্রতিষ্ঠানগুলিকে উৎসাহ দিতে উল্লেখযোগ্য ভূমিকা গ্রহণের জন্য প্রধানমন্ত্রী শ্রী নরেন্দ্র মোদী ভারতীয় রিজার্ভ ব্যাঙ্কের প্রতি আহ্বান জানান। মুম্বাইতে আজ ভারতীয় রিজার্ভ ব্যাঙ্কের ৮০তম বার্ষিকী উদযাপন অনুষ্ঠানে প্রধানমন্ত্রী বলেন, ভারতীয় রিজার্ভ ব্যাঙ্কের নির্ধারিত এই লক্ষ্যমাত্রা দেশের গরিব মানুষদের জীবনধারণের মানোন্নয়নে যথেষ্ট সাহায্য করবে। দরিদ্র, পিছিয়ে পড়া শ্রেণীর মানুষ এবং উপজাতি সম্প্রদায়ের প্রতিনিধি হিসেবে নিজেকে তুলে ধরে প্রধানমন্ত্রী আশা প্রকাশ করেন, জীবনধারণের মানোন্নয়নে উল্লেখযোগ্য ভূমিকা গ্রহণ করে রিজার্ভ ব্যাঙ্ক তাঁকে নিরাশ করবে না। দেশের সাধারণ মানুষের আর্থিক হাল ফেরাতে এবং সঞ্চয়ে উৎসাহ দিতে ব্যাঙ্ক পরিষেবার যে যথেষ্ট ক্ষমতা আছে, তা জন ধন যোজনা এবং এল.পি.জি. গ্যাসের ভর্তুকি প্রদান কর্মসূচির সাফল্য স্পষ্টভাবে বুঝিয়ে দিয়েছে বলে প্রধানমন্ত্রী জানান। ‘অর্থ সঞ্চয়’কে একটি অভ্যাসে পরিণত করার জন্য প্রধানমন্ত্রী দেশবাসীর প্রতি আহ্বান জানান। তিনি বলেন, এর জন্য ‘স্বনির্ভর মহিলা গোষ্ঠী’গুলির সাফল্যের দৃষ্টান্ত থেকে ব্যাঙ্কগুলিকে অনুপ্রেরণা পাবে। জ্ঞান ও নৈপুণ্য – আজকের যুবসম্প্রদায়ের এই দুটি প্রয়োজনের কথা ব্যাঙ্কগুলির বিশেষভাবে নজর দেওয়া প্রয়োজন বলে প্রধানমন্ত্রী জানান। এ ব্যাপারে তিনি ‘মুদ্রা ব্যাঙ্ক’ – এর উদ্যোগেরও দৃষ্টান্ত দেন। কৃষকদের আত্মহত্যা প্রতিরোধে ‘অর্থ সঞ্চয়’ – এর মতো নতুন ভাবনা নিয়ে এগিয়ে আসার জন্য প্রধানমন্ত্রী ব্যাঙ্কগুলির প্রতি আহ্বান জানান। অর্থ সঞ্চয়ে উৎসাহ দিতে ভৌগোলিক মানদন্ডের পাশাপাশি আর্থিক ও সামাজিক মানদন্ডের বিষয়টি মাথায় রাখা উচিত বলে প্রধানমন্ত্রী জানান। তিনি বলেন, পূর্ব ভারতে ব্যাঙ্ক পরিষেবা বিস্তারের প্রভূত সুযোগ রয়েছে। বিষয়টিকে চিহ্নিত করে ব্যাঙ্কগুলির যথাযথ পরিকল্পনা রূপায়ণ করা প্রয়োজন বলে প্রধানমন্ত্রী জানান। বিগত ৮০ বছর ধরে ভারতীয় রিজার্ভ ব্যাঙ্কের উল্লেখযোগ্য ভূমিকার প্রশংসা করে, প্রধানমন্ত্রী ব্যাঙ্কের কাজকর্মে দৃষ্টান্তস্বরূপ অবদানের জন্য ব্যাঙ্কের গভর্নর ডঃ রঘুরাম রাজনকে অভিনন্দন জানান। ‘মেক ইন ইন্ডিয়া’ উদ্যোগের অঙ্গ হিসেবে, নোট ছাপানোর প্রয়োজনীয় কাগজ ও কালি যাতে ভারতেই তৈরি করা যায়, তার জন্য উল্লেখযোগ্য ভূমিকা নেবার জন্য প্রধানমন্ত্রী রিজার্ভ ব্যাঙ্ককে আহ্বান জানান। আজকের অনুষ্ঠানে মহারাষ্ট্রের রাজ্যপাল শ্রী বিদ্যাসাগর রাও, মুখ্যমন্ত্রী শ্রী দেবেন্দ্র ফাদনাবিশ, অর্থমন্ত্রী শ্রী অরুণ জেটলি এবং রিজার্ভ ব্যাঙ্কের গভর্নর ড. রঘুরাম রাজন উপস্থিত ছিলেন।
কমনওয়েলথ ক্রীড়া প্রতিযোগিতায় মহিলাদের জ্যাভলিন থ্রো-এ ব্রোঞ্জ পদক জয়ী অন্নু রানীকে প্রধানমন্ত্রীর অভিনন্দন

নয়াদিল্লি, ০৭ অগাস্ট, ২০২২ প্রধানমন্ত্রী শ্রী নরেন্দ্র মোদী কমনওয়েলথ ক্রীড়া প্রতিযোগিতায় মহিলাদের জ্যাভলিন থ্রো-এ ব্রোঞ্জ পদক জয়ী অন্নু রানীকে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, “অন্নু রানী একজন দুর্দান্ত খেলোয়াড়। তিনি তাঁর ক্রীড়া নৈপুণ্য ও সর্বোচ্চ দক্ষতা প্রদর্শন করেছেন। জ্যাভলিনে তাঁর ব্রোঞ্জ পদক জয়ে আমি আনন্দিত। তাঁকে অভিনন্দন জানাই। আমি নিশ্চিত, আগামী দিনেও তিনি এই শ্রেষ্ঠত্বের ধারাটি বজায় রাখবেন। #Cheer4India"।
দৃষ্টিহীনদের টি-২০ বিশ্বকাপ ক্রিকেটে ভারতের জয়লাভের জন্য অভিনন্দন প্রধানমন্ত্রীর

বেঙ্গালুরুতে টি-২০বিশ্বকাপ জয়ী দৃষ্টিহীন ভারতীয় ক্রিকেট দলকে অভিনন্দিত করলেন প্রধানমন্ত্রী শ্রীনরেন্দ্র মোদী। এক বার্তায় তিনি বলেছেন : “দৃষ্টিহীনদের টি-২০বিশ্বকাপে ভারত জয়ী হয়েছে জেনে আমি খুবই আনন্দিত। ভারতীয় দলকে আমার অভিনন্দনজানাই। তাঁদের এই সাফল্যে ভারত গর্বিত।”
সংসদ ভবন চত্বরে সুসজ্জিত আলোকমালার উদ্বোধন করেন প্রধানমন্ত্রী

স্বাধীনতা দিবস উদযাপনের প্রস্তুতি প্রায় সম্পূর্ণ। এই উপলক্ষে প্রধানমন্ত্রী শ্রী নরেন্দ্র মোদী মঙ্গলবার সন্ধ্যায় সংসদ ভবন চত্বরে সুসজ্জতি আলোকমালার উদ্বোধন করেন। উদ্বোধনের পর প্রধানমন্ত্রী ঐ আলোকসজ্জার কিছু অংশ ঘুরে দেখেন। নর্থ ব্লক, সাউথ ব্লক, রাষ্ট্রপতি ভবনের মতো গুরুত্বপূর্ণ সরকারি প্রতিষ্ঠানগুলি এই আলোকমালায় সাজানো হয়েছে। নাগরিকদের কাছে এই ধরনের আলোকসজ্জা খুবই আকর্ষণীয় যা আরও বেশি করে দর্শকদের এগুলি দেখার জন্য উৎসাহিত করছে। /
চিনি সংক্রান্ত কেন্দ্রীয় নির্দেশ বহাল থাকছে আরও ছ’মাস  :  কেন্দ্রীয় মন্ত্রিসভার সিদ্ধান্ত

চিনি সম্পর্কিত গত বছরের ২৭ অক্টোবরের কেন্দ্রীয় নির্দেশ আরও ছ’মাসের জন্যকার্যকর রাখার সিদ্ধান্ত নিল কেন্দ্রীয় মন্ত্রিসভা। আজ এখানে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভারবৈঠকে এ বছরের ২৯ এপ্রিল থেকে ২৮ অক্টোবর পর্যন্ত এই নির্দেশ বহাল রাখার প্রস্তাবেপ্রয়োজনীয় অনুমোদন দেওয়া হয়। মন্ত্রিসভার এই সিদ্ধান্তের ব্যাপারে প্রয়োজনীয় বিজ্ঞপ্তি জারি করা হবে এবংতা জানিয়ে দেওয়া হবে সবকটি রাজ্য ও কেন্দ্রশাসিত অঞ্চল কর্তৃপক্ষকে । মন্ত্রিসভার এই সিদ্ধান্ত গ্রহণের উদ্দেশ্য চিনির মজুতসীমা এবং লাইসেন্সসংক্রান্ত নথিপত্রের বিষয়ে রাজ্যগুলির পক্ষ থেকে নিয়ন্ত্রণ সম্পর্কিত আদেশ জারিরকাজে সহায়তা করা। এর ফলে, সাধারণ মানুষের কাছে ন্যায্য দামে চিনি পৌঁছে দেওয়ার কাজআরও সহজ হয়ে উঠবে। একই সঙ্গে নিয়ন্ত্রণ বহির্ভূতভাবে চিনির মজুত ভাণ্ডার গড়ে তুলেঅতিরিক্ত মুনাফা অর্জনের পথ ও প্রবণতাও তাতে বন্ধ হবে।
জম্মু ও কাশ্মীরের ক্ষেত্রে প্রযোজ্য সাংবিধানিক আদেশ, ১৯৫৪-র সংশোধন প্রস্তাবে কর্ম পরবর্তী অনুমোদনকেন্দ্রীয় মন্ত্রিসভার

জম্মুও কাশ্মীরের ক্ষেত্রে প্রযোজ্য সাংবিধানিক আদেশ, ১৯৫৪-রসংশোধন সম্পর্কিত একটি প্রস্তাবেআজ কর্মপরবর্তী অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্রমোদীর নেতৃত্বে অনুষ্ঠিত মন্ত্রিসভার বৈঠকে ১৯৫৪-র ঐ আদেশটির পরিবর্তে সংবিধান(জম্মু ও কাশ্মীরের ক্ষেত্রে প্রযোজ্য) সংশোধন আদেশ, ২০১৭ কার্যকর থাকবে বলেসিদ্ধান্ত নেওয়া হয়। মন্ত্রিসভারএই অনুমোদনের ফলে জম্মু ও কাশ্মীর রাজ্যে পণ্য ও পরিষেবা কর (জিএসটি) চালু করারক্ষেত্রে আর কোনরকম বাধা রইল না। সংবিধানসংশোধনের এই আদেশের কথা গত ৬ জুলাই, ২০১৭ তারিখে রাষ্ট্রপতির সম্মতি সাপেক্ষেবিজ্ঞাপিত হয় গেজেট অফ ইন্ডিয়ায়। /
ভারত-বাংলাদেশ সীমান্ত এলাকায় হাট বাণিজ্য : কেন্দ্রীয় মন্ত্রিসভার কর্মপরবর্তী অনুমোদন

c ২০১২ সালে স্বাক্ষরিত মউটির একটি সংযোজনেও কর্মপরবর্তী অনুমোদন দেওয়া হয় মন্ত্রিসভার বৈঠকে। দু’দেশের প্রত্যন্ত এলাকায় বসবাসকারী মানুষের কল্যাণের বিষয়টি লক্ষ্য রেখে স্বাক্ষরিত হয় এই মউগুলি। এর আওতায় স্থানীয়ভাবে উৎপাদিত বিভিন্ন পণ্য সীমান্ত এলাকায় হাটে কেনা-বেচার উদ্দেশ্যে নিয়ে আসে দুটি দেশেরই লোকজন। ভারত ও বাংলাদেশের দ্বিপাক্ষিক বাণিজ্যের ক্ষেত্রে এই ঘটনা বিশেষ তাৎপর্যপূর্ণ না হলেও সমাজের প্রান্তিক মানুষের অর্থনৈতিক স্বাচ্ছন্দ্য সম্ভব করে তুলতেই দু’দেশের তরফে এই হাট বাণিজ্যের বিষয়টিতে সম্মতি দেওয়া হয়। প্রসঙ্গত উল্লেখ্য, বাংলাদেশের প্রধানমন্ত্রীর ২০১০-এর জানুয়ারি মাসে ভারত সফরের সময় স্থির হয় যে মঘালয় সহ অন্যান্য রাজ্যের সীমান্ত এলাকায় এই হাটের ব্যবস্থা করা হবে যাতে স্থানীয় মানুষ বেচা-কেনার উদ্দেশ্যে সেখানে সমবেত হতে পারেন। এরই ফলশ্রুতিতে ২০১০-এর ২৩ অক্টোবর এবং ২০১২-র ১৫ মে হাট বাণিজ্য সংক্রান্ত এই মউগুলি স্বাক্ষরিত হয়। ইতিমধ্যেই দু’দেশের সীমান্ত এলাকায় কলাইচর (মেঘালয়-বাংলাদেশ সীমান্ত), বলাত (মেঘালয়-বাংলাদেশ সীমান্ত), কমলাসাগর (ত্রিপুরা-বাংলাদেশ সীমান্ত) ও শ্রীনগরে (ত্রিপুরা-বাংলাদেশ সীমান্ত) এই হাটের ব্যবস্থা করা হয়েছে এবং সেগুলি নিয়মিত বসছে। এছাড়াও, ভারত ও বাংলাদেশের পক্ষ থেকে সরকারিভাবে স্থির হয় যেত্রিপুরায় আরও দুটি এবং মেঘালয়ে আরওচারটি এই ধরনের হাট সীমান্ত এলাকায় গড়ে তোলার ব্যবস্থা করা হবে। anuary, 2016
ডক্টর এ.পি.জে. আব্দুলকালামের জন্ম জয়ন্তীতে শ্রদ্ধা জ্ঞাপন করলেন প্রধানমন্ত্রী

প্রাক্তন রাষ্ট্রপতি ডক্টর এ.পি.জে. আব্দুল কালামের জন্মজয়ন্তীতে তাঁকে শ্রদ্ধার্ঘ অর্পণ করলেন প্রধানমন্ত্রী শ্রী নরেন্দ্র মোদি| প্রধানমন্ত্রী বলেন, “আমাদের প্রাক্তন রাষ্ট্রপতি, ডক্টরএ.পি.জে. আব্দুল কালাম, যিনি প্রতিটি ভারতবাসীর কল্পনায় বিরাজমান, তাঁর জন্মজয়ন্তীতে তাঁকে শ্রদ্ধা জানাই|”
সংযুক্ত আরব আমীরশাহীর রাষ্ট্রপতি পদে পুনর্নিবাচিত হওয়ায় শেখ খালিফা বিন জায়েদ আল নাহিয়ান-কে অভিনন্দন ভারতের প্রধানমন্ত্রীর

সংযুক্ত আরব আমীরশাহীর রাষ্ট্রপতি পদে শেখ খালিফা বিন জায়েদ আল নাহিয়ান পুনর্নিবাচিত হওয়ায় প্রধানমন্ত্রী শ্রী নরেন্দ্র মোদী তাঁকে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, “সংযুক্ত আরব আমীরশাহীর রাষ্ট্রপতি পদে শেখ খালিফা বিন জায়েদ আল নাহিয়ান পুনর্নিবাচিত হওয়ায় তাঁকে আমাদের অভিনন্দন। আমার দৃঢ় বিশ্বাস যে, তাঁর সুযোগ্য ও বিচক্ষণ নেতৃত্বে আমাদের বন্ধুত্ব এবং আমাদের সুসংবদ্ধ কৌশলগত অংশীদারিত্ব আরও বৃদ্ধি পাবে ও নিবিড়তর হবে”।
ক্রীড়া ও যুব বিষয়ক কর্মসূচির ক্ষেত্রে ভারত-কাতার দ্বিপাক্ষিক সহযোগিতা

১৯৯৯ সালের ৭ এপ্রিল ভারত ও কাতারের মধ্যে স্বাক্ষরিত একটি মউসম্পর্কে আজ অবহিত করা হয় প্রধানমন্ত্রী শ্রী নরেন্দ্র মোদীকে। কেন্দ্রীয় মন্ত্রিসভার বৈঠকে আজ ক্রীড়া ও যুব বিষয়ক বিভিন্নকর্মসূচিতে দ্বিপাক্ষিক সহযোগিতা প্রসারের লক্ষ্যে মউ সম্পাদনের প্রথম প্রশাসনিককর্মসূচিটি সম্পর্কেও বিশদভাবে অবহিত করা হয় প্রধানমন্ত্রীকে। এ সম্পর্কিত একটিচুক্তি স্বাক্ষরিত হয় ২০১৬-র ৫ জুন তারিখে। মন্ত্রিসভার আজকের বৈঠকে নেতৃত্ব দেনপ্রধানমন্ত্রী স্বয়ং। এই মউ সম্পাদনের ফলে ক্রীড়া-বিজ্ঞান, ক্রীড়া-চিকিৎসা এবং ক্রীড়াপ্রশিক্ষণের কৃৎকৌশল সম্পর্কে পরস্পরের মধ্যে জ্ঞান ও অভিজ্ঞতা বিনিময়ের সুযোগপাবে ভারত ও কাতার – এই দুটি দেশ। এর সুবাদে বিভিন্ন আন্তর্জাতিক খেলাধূলায় ক্রীড়াব্যক্তিত্বদের সাফল্যের পাশাপাশি দুটি দেশের দ্বিপাক্ষিক সম্পর্কও আরও জোরদার হয়েওঠার সম্ভাবনা রয়েছে। শুধু তাই নয়, বর্ণ, ধর্ম, অঞ্চল এবং লিঙ্গ নির্বিশেষে সকলক্রীড়াবিদই উপকৃত হবেন এই পারস্পরিক সহযোগিতা প্রসারের মাধ্যমে। /
ভুটানের জলবিদ্যুৎ প্রকল্প রূপায়ণে সংশোধিত ব্যয়ের প্রস্তাব অনুমোদন

ভুটানের মাঙ্গাদেছু’তে৭২০ মেগাওয়াট ক্ষমতার যে জলবিদ্যুৎ প্রকল্পটি বর্তমানে রূপায়িত হচ্ছে, তাতে ৪০২০ কোটি ৬৩ লক্ষ টাকার এক সংশোধিত বাজেট প্রস্তাবে অনুমোদন দিল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে এই অনুমোদন দানের সিদ্ধান্ত নেওয়া হয়। ভুটানের এই প্রকল্পটি রূপায়িত হলে তা থেকে উৎপাদিত বিদ্যুতের উদ্বৃত্ত অংশ ভারতে সরবরাহ করা হবে। এরফলে, দেশে বিদ্যুতের যোগানও উল্লেখযোগ্যভাবে বৃদ্ধি পাবে। সংশোধিত বাজেট প্রস্তাবটি অনুমোদিত হওয়ায় এই প্রকল্প দ্রুততার সঙ্গে সম্পূর্ণ করা যাবে বলে আশা করা হচ্ছে। উল্লেখ্য, মাঙ্গাদেছু জলবিদ্যুৎ প্রকল্পটি গড়ে তুলতে ভারত ও ভুটানের মধ্যে একটি চুক্তি স্বাক্ষরিত হয়েছিল ২০১০-এর এপ্রিল মাসে। ঐ সময়ে এই প্রকল্পখাতে অনুমোদিত ব্যয়ের পরিমাণ ছিল ২৮৯৬ কোটি ৩০ লক্ষ টাকা। কিন্তু পরে, প্রকল্পের আনুষঙ্গিক ব্যয় বৃদ্ধি পাওয়ায় সরকারিভাবে এই প্রকল্পটিতে আরও বেশি পরিমাণ অর্থ বিনিয়োগের বিষয়টিতে সম্মতি দেওয়া হল।
ঈদ-এ-মিলাদ-উন-নবি উপলক্ষে দেশবাসীর প্রতি প্রধানমন্ত্রীর শুভেচ্ছাবার্তা

প্রধানমন্ত্রী শ্রী নরেন্দ্র মোদী ঈদ-এ-মিলাদ-উন-নবি উপলক্ষে দেশবাসীর প্রতি শুভেচ্ছা জানিয়েছেন। প্রধানমন্ত্রী এক শুভেচ্ছাবার্তায় বলেছেন, “ঈদ-এ-মিলাদ-উন-নবি উপলক্ষে আমি আপনাদের সবাইকে শুভেচ্ছা জানাই। এই উৎসব যেন সৌভ্রাতৃত্ব এবং সমাজে ভালোবাসার বন্ধনকে আরও গভীর করে তোলে।”
গুজরাটের জেলা পঞ্চায়েত সদস্যদের সঙ্গে প্রধানমন্ত্রীর সাক্ষাৎ

নতুনদিল্লি, ১৩ই মার্চ, ২০২২ প্রধানমন্ত্রী শ্রী নরেন্দ্র মোদী গতকাল গুজরাটের জেলা পঞ্চায়েত সদস্যদের সঙ্গে সাক্ষাৎ করেন। তাঁদের মধ্যে আলোচনার সময় গ্রামোন্নয়ন ও সামাজিক উন্নয়নের জন্য জল শক্তির মত বিষয়গুলি বিশেষ গুরুত্ব পায়। এক ট্যুইট বার্তায় প্রধানমন্ত্রী বলেছেন, “গতকাল গুজরাটের জেলা পঞ্চায়েত সদস্যদের সঙ্গে দারুণ বৈঠক হয়েছে। আলোচনার সময় গ্রামোন্নয়ন ও সামাজিক উন্নয়নের জন্য জল শক্তির মত বিষয়গুলি নিয়ে আমরা বিস্তারিত আলোচনা করেছি”। /
উপরাষ্ট্রপতি, প্রধানমন্ত্রী ও লোকসভার অধ্যক্ষ যৌথভাবে ১৫ই সেপ্টেম্বর সংসদ টিভির সূচনা করবেন

নতুনদিল্লি, ১৪ই সেপ্টেম্বর, ২০২১ উপরাষ্ট্রপতি তথা রাজ্যসভার চেয়ারম্যান এম ভেঙ্কাইয়া নাইডু, প্রধানমন্ত্রী নরেন্দ্র মোদী এবং লোকসভার অধ্যক্ষ ওম বিড়লা ১৫ই সেপ্টেম্বর সন্ধ্যে ৬টার সময় সংসদ ভবনের মেইন কমিটি রুমে যৌথভাবে সংসদ টিভির উদ্বোধন করবেন। আন্তর্জাতিক গণতন্ত্র দিবসে এই অনুষ্ঠানের আয়োজন করা হয়েছে। সংসদ টিভি এ বছরের ফেব্রুয়ারিতে লোকসভা টিভি ও রাজ্যসভা টিভিকে যুক্ত করে সংসদ টিভির পরিকল্পনা করা হয়।মার্চ মাসে সংসদ টিভি মুখ্য কার্যনির্বাহী আধিকারিক নিয়োগ করা হয়। সংসদ টিভি থেকে চার ধরণের অনুষ্ঠান সম্প্রচার করা হবে – সংসদ ও গণতান্ত্রিক প্রতিষ্ঠানগুলির কাজকর্ম, প্রশাসন ও বিভিন্ন প্রকল্প/নীতির বাস্তবায়ন, ভারতের ইতিহাস ও সংস্কৃতি এবং সমসাময়িক বিভিন্ন বিষয় ও প্রসঙ্গ। /
ইনস্যাট৩ ডি আর-এর সফল উৎক্ষেপণের ঘটনায় ইসরো’র বিজ্ঞানীদের অভিনন্দন প্রধানমন্ত্রীর

ভারতেরভূ-সমলয় উপগ্রহ জিএসএলভি-এফ০৫-এর সফল উৎক্ষেপণের জন্য ভারতীয় মহাকাশ গবেষণা সংস্থাইসরো’র বিজ্ঞানীদের অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এইউপলক্ষে এক বার্তায় তিনি বলেছেন, “আমাদের মহাকাশ কর্মসূচির দৃষ্টান্তমূলক সাফল্যেরজন্য আমরা গর্বিত। ইনস্যাট-৩ ডি আর – এর সফল উৎক্ষেপণের মুহূর্তটি আমাদের কাছেখুবই আনন্দদায়ক। অসামান্যদক্ষতা, অতুলনীয় নিষ্ঠা এবং অনুকরণযোগ্য সংকল্পের জন্য ইসরো’র বিজ্ঞানীদেরঅভিনন্দন জানাই। জিএসএলভি-এফ০৫ হল ভারতের দশম ভূ-সমলয় কৃত্রিমউপগ্রহ। আজ যেটি উৎক্ষিপ্ত হল মহাকাশে তা বহন করে নিয়ে গেছে আবহাওয়া সংক্রান্ত একউন্নত প্রযুক্তির কৃত্রিম উপগ্রহ ইনস্যাট-৩ ডি আর’কে”।
হরিয়ানার প্রতিষ্ঠা দিবসে রাজ্যবাসীকে প্রধানমন্ত্রীর শুভেচ্ছা

নয়াদিল্লি, ০১ নভেম্বর, ২০২১ প্রধানমন্ত্রী শ্রী নরেন্দ্র মোদী হরিয়ানার প্রতিষ্ঠা দিবসে রাজ্যবাসীকে শুভেচ্ছা জানিয়েছেন। এক ট্যুইটে প্রধানমন্ত্রী বলেছেন, “হরিয়ানাবাসীকে ঐ রাজ্যের প্রতিষ্ঠা দিবসে শুভেচ্ছা। পরম্পরা ও সংস্কৃতির বাহক এই রাজ্য বিকাশের নতুন মাপকাঠি স্পর্শ করুক”।
কেন্দ্রীয়ভাবে অনুমোদিত প্রকল্প ও কর্মসূচিগুলিকে বাস্তবমুখী করে তোলার সুপারিশ গ্রহণ করল কেন্দ্রীয় মন্ত্রিসভা

কেন্দ্রীয় সরকার অনুমোদিত বিভিন্ন প্রকল্প ও কর্মসূচিগুলিকে আরও বাস্তবমুখী করে তুলতে বিভিন্ন রাজ্যের মুখ্যমন্ত্রীদের নিয়ে গঠিত এক সহায়ক গোষ্ঠীরপ্রধান প্রধান সুপারিশগুলি মেনে নিল কেন্দ্রীয় মন্ত্রিসভা। বুধবার প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আলোচনার পর এই সুপারিশগুলিতে সম্মতিদানের সিদ্ধান্ত গ্রহণ করা হয়। কেন্দ্রীয়ভাবে অনুমোদিত ৬৬টি প্রকল্প ও কর্মসূচি খতিয়ে দেখার পর সেগুলির সংখ্যা ৩০-এর মধ্যে সীমিত রাখার সুপারিশ করে এই সহায়ক গোষ্ঠী। সংশ্লিষ্ট প্রকল্প ও কর্মসূচিগুলিকে আরও বাস্তবমুখী করে তোলার ফলে একদিকে যেমন প্রাপ্ত সহায় সম্পদের সর্বোচ্চ মাত্রায় সদ্ব্যবহার সম্ভব হবে, অন্যদিকে তেমনই তার ফল ও ফলশ্রুতিও আরও সম্ভাবনাময় হয়ে উঠবে। শুধু তাই নয়, যাঁদের জন্য এই কর্মসূচিগুলির কথা চিন্তাভাবনা করা হয়েছে তাঁরাও সেগুলির সুফল লাভ করার সুযোগ পাবেন। প্রসঙ্গত উল্লেখ্য, ২০১৫ সালের ৮ ফেব্রুয়ারি নিতি আয়োগের পরিচালন পরিষদের প্রথম বৈঠকে গৃহীত সিদ্ধান্তের পরিপ্রেক্ষিতে বিভিন্ন রাজ্যের মুখ্যমন্ত্রীদের নিয়ে গড়ে তোলা হয় সহায়ক গোষ্ঠীটিকে।
উত্তরাখন্ডের দেওস্থল-এ অত্যাধুনিক প্রযুক্তিতে তৈরি টেলিস্কোপ ব্রাসেলস থেকে দূরসংবেদী ব্যবস্থায় চালু করলেন ভারত ও বেলজিয়ামের দুই প্রধানমন্ত্রী

উত্তরাখন্ডের দেওস্থল-এ ৩.৬ মিটার ব্যাসের অপটিক্যাল টেলিস্কোপটি দূর সংবেদী প্রযুক্তির সাহায্যে ব্রাসেলস থেকে যুগ্মভাবে চালু করলেন ভারত ও বেলজিয়ামের প্রধানমন্ত্রীদ্বয়। ভারত ও বেলজিয়ামের বিজ্ঞানীদের সক্রিয় সহযোগিতায় এই টেলিস্কোপটি সংস্থাপিত হয়েছে উত্তরাখন্ডের হিমালয় সন্নিহিত অঞ্চলে অবস্থিত আর্যভট্ট রিসার্চ ইন্সটিটিউট অফ অবর্জাভেশনাল সায়েন্সেস-এ। ভারতীয় এই সংস্থা এবং বেলজিয়ামের অ্যাডভান্সড মেকানিক্যাল অ্যান্ড অপটিক্যাল সিস্টেমস-এর বিজ্ঞানীদের প্রযুক্তিগত সহযোগিতার মাধ্যমে এই কর্মসূচিটি বাস্তবায়িত হয়েছে। এই টেলিস্কোপটি হল অত্যাধুনিক প্রযুক্তিতে তৈরি বিশ্ব মানের এক বিশেষ পর্যবেক্ষণ যন্ত্র। টেলিস্কোপটি আনুষ্ঠানিকভাবে চালু করে প্রধানমন্ত্রী শ্রী নরেন্দ্র মোদী বলেন, এই প্রকল্পটি শুধুমাত্র দু’দেশের সরকারি পর্যায়ের সহযোগিতার নজির মাত্র নয়, দু’দেশের দুটি প্রযুক্তিগত সংস্থার নিরলস কর্মপ্রচেষ্টার সার্থক ফলশ্রুতিও বটে। শ্রী মোদী বলেন, ভারত থেকে ৬ হাজার ৫০০ কিলোমিটার দূরে সুদূর ব্রাসেলস থেকে প্রযুক্তিগতভাবে দূরসংবেদী ব্যবস্থায় এটি যেভাবে চালু করা হল, তা থেকে প্রমাণিত হয় যে পৃথিবীতে অসম্ভব বলে কিছুই নেই। যদি উদ্যোগ ও প্রচেষ্টাকে সংহত ও জোরদার করে তোলা যায়, তা হলে সবকিছুই সম্ভব হয়ে ওঠে বলে মন্তব্য করেন প্রধানমন্ত্রী। প্রকল্পের সাফল্যের জন্য দু’দেশের বিজ্ঞানীদের অভিনন্দনও জানান প্রধানমন্ত্রী।
ভারতের নতুন ও পুনর্নবীকরণযোগ্য শক্তি মন্ত্রক ও মোজাম্বিকের মধ্যে মউ স্বাক্ষর

প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার বৈঠকে আজ ভারতের নতুন ও পুনর্নবীকরণযোগ্য শক্তি মন্ত্রক এবং মোজাম্বিকের মধ্যে মউ স্বাক্ষরের বিষয়টি অনুমোদিত হয়েছে। এ বছর ৫ আগস্ট মোজাম্বিকের প্রেসিডেন্ট মিঃ ফিলিপ নিউসি-র ভারত সফরকালে এই মউটি স্বাক্ষরিত হয়। ভারতের নতুন ও পুনর্নবীকরণযোগ্য শক্তি মন্ত্রক এবং মোজাম্বিকের জ্বালানি ও খনিজসম্পদ মন্ত্রকের মধ্যে এ সম্পর্কিত সহযোগিতা প্রসারের চুক্তিটিতে স্বাক্ষর করা হয়। দু’দেশের মধ্যে সহযোগিতার প্রসার ও উন্নয়নে এটি বিশেষ সহায়ক হয়ে উঠবে বলে আশা করা হচ্ছে। উল্লেখ্য, দু’দেশের মধ্যে সহযোগিতামূলক প্রাতিষ্ঠানিক সম্পর্ক গড়ে তোলা, প্রযুক্তিগত ক্ষেত্রে পারস্পরিক সহযোগিতার প্রসার ও উন্নয়ন, বিনিয়োগের প্রসার এবং নতুন ও পুনর্ব্যবহারযোগ্য জ্বালানি ক্ষেত্রে পারস্পরিক অংশীদারিত্বের ফলে ভারত ও মোজাম্বিক দুটি দেশই বিশেষভাবে লাভবান হবে। এছাড়াও, পুনর্ব্যবহারযোগ্য জ্বালানি ক্ষেত্রে বিশেষ প্রশিক্ষণসূচি, গবেষণা ও উন্নয়ন, প্রযুক্তি হস্তান্তর, পারস্পরিক অভিজ্ঞতা বিনিময়, সৌর শক্তি, বায়ু শক্তি, বায়োমাস, জৈব জ্বালানি ইত্যাদি ক্ষেত্রেও দু’দেশের মধ্যে সহযোগিতামূলক বোঝাপড়ার মনোভাব আরও উৎসাহিত হবে। অন্যান্য বিষয়গুলির মধ্যে রয়েছে, পুনর্নবীকরণযোগ্য শক্তি ক্ষেত্রে দু’দেশের বেসরকারি ক্ষেত্রকে উৎসাহদান এবং একে অপরের দেশে বিজ্ঞানের পরীক্ষানিরীক্ষা ও গবেষণার জন্য সফর।
পর্যটনের প্রসার ও উন্নয়নে ভারত-কম্বোডিয়া সহযোগিতা : কেন্দ্রীয় মন্ত্রিসভার অনুমোদন

দ্বিপাক্ষিক পর্যটনের প্রসার ও উন্নয়নে ভারত ও কম্বোডিয়ার মধ্যে সম্পাদিত সমঝোতা স্বাক্ষরের বিষয়টিতে সম্মতি জানিয়েছে কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ এই বিষয়টিকে কর্মপরবর্তী অনুমোদন দেওয়া হয়। উল্লেখ্য, ভারতের উপ-রাষ্ট্রপতির কম্বোডিয়া সফরকালে গত ১৬ সেপ্টেম্বর, ২০১৫ তারিখে দু’দেশের মধ্যে এই সমঝোতাপত্রটি স্বাক্ষরিত হয়। এ ব্যাপারে দু’দেশের মধ্যে যে চুক্তি স্বাক্ষরিত হয়েছে তার মূল লক্ষ্য ও উদ্দেশ্য হল – পর্যটন ক্ষেত্রে দ্বিপাক্ষিক সহযোগিতার প্রসার ও উন্নয়ন; পর্যটন সংক্রান্ত তথ্য ও পরিসংখ্যানের বিনিময়; হোটেল কর্তৃপক্ষ ও পর্যটন ব্যবস্থাপক সহ পর্যটনের সঙ্গে সংশ্লিষ্ট বিভিন্ন অংশীদারদের মধ্যে সহযোগিতার বিষয়টিকে উৎসাহদান; মানবসম্পদ উন্নয়নের ক্ষেত্রে সহযোগিতার লক্ষ্যে বিনিময় কর্মসূচির সূচনা; পর্যটন ও আতিথেয়তার ক্ষেত্রগুলিতে বিনিয়োগ; দ্বিপাক্ষিক পর্যটনের প্রসার ও উন্নয়নে ট্যুর ব্যবস্থাপক, প্রচার মাধ্যম এবং বিশিষ্ট ব্যক্তিদের জন্য বিনিময় সফরের ব্যবস্থা; পর্যটন উন্নয়ন, বিপণন, পর্যটন গন্তব্যের বিকাশ এবং পরিচালনগত অভিজ্ঞতা বিনিময়; পর্যটন মেলা ও প্রদর্শনীতে একে অন্যের দেশে অংশগ্রহণ এবং পর্যটনকে নিরাপদ, সম্মানজনক ও নিরন্তর একটি উদ্যোগ হিসেবে তুলে ধরা। উল্লেখ্য, ভারত ও কম্বোডিয়া এই দুটি দেশের মধ্যে রয়েছে এক আন্তরিক মৈত্রী সম্পর্ক। ভারত সরকার কম্বোডিয়ার নাগরিকদের জন্য বৈদ্যুতিন পর্যটন ভিসাও চালু করেছে। এর ফলে, উৎসাহী পর্যটকের সংখ্যা উত্তরোত্তর বৃদ্ধি পাবে বলে কেন্দ্রীয় পর্যটন মন্ত্রকের ধারণা।
জয়প্রকাশ নারায়ণের জন্মবার্ষিকীতে প্রধানমন্ত্রীর শ্রদ্ধার্ঘ্য

লোকনায়ক জয়প্রকাশ নারায়ণের জন্মবার্ষিকীতে শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী। তিনি বলেছেন, “ভারতমাতার প্রকৃত সন্তান লোকনায়ক জয়প্রকাশ নারায়ণের জন্মবার্ষিকীতে আমি সশ্রদ্ধচিত্তে শ্রদ্ধা জানাচ্ছি। ভারতের স্বাধীনতা সংগ্রামে এবং স্বাধীনতা পরবর্তী সময় দেশে গণতন্ত্র রক্ষায় তাঁর ভূমিকা ছিল অতুলনীয়। তাঁর আত্মত্যাগ চিরস্মরণীয় হয়ে থাকবে”।
শিলং-এর আর্চবিশপ রেভারেন্ড ডোমনিক জালার মৃত্যুতে প্রধানমন্ত্রীর শোকবার্তা

প্রধানমন্ত্রী নরেন্দ্র মোদী আজ শিলং-এর আর্চবিশপ রেভারেন্ড ডমিনিক জালার মৃত্যুতে শোকপ্রকাশ করেছেন। এক ট্যুইটবার্তায় প্রধানমন্ত্রী জানান, আর্চবিশপের মৃত্যুতে তিনি বেদনাহত। শ্রী মোদী বলেন, রেভারেন্ড ডমিনিক জালা “সমাজে তাঁর অনবদ্য অবদান এবং মেঘালয়ের উন্নয়নে তাঁর আগ্রহের জন্য স্মরনীয় হয়ে থাকবেন। তাঁর আত্মা শান্তিলাভ করুক ।“ মার্কিন যুক্তরাষ্ট্রের ক্যালিফোর্নিয়ায় এক গাড়ি দুর্ঘটনায় শিলং-এর আর্চবিশপ রেভারেন্ড ডমিনিক জালার ১১ অক্টোবর মৃত্যু হয়। ১৯৭৭ সালের ১৯ নভেম্বর তিনি ডন বস্কোর সালেসিয়ান্সের জন্য পৌরহিত্য করার আদেশ পান। ১৯৯৯ সালের ডিসেম্বরে শিলং-এর আর্চবিশপের দায়িত্ব পাওয়ার আগে তিনি গুয়াহাটি প্রদেশ ধর্মসভার প্রোভিনসিয়াল ছিলেন।
প্রগতি’র মাধ্যমে প্রধানমন্ত্রীর কাজের পর্যালোচনা

প্রধানমন্ত্রী শ্রী নরেন্দ্র মোদী আজ সক্রিয় প্রশাসন ও সময়োচিত রূপায়ণের জন্য তথ্য-প্রযুক্তি ভিত্তিক মঞ্চ ‘প্রগতি’র মাধ্যমে ২৯তম পর্যালোচনা বৈঠকে পৌরহিত্য করেন। প্রধানমন্ত্রী টেলিযোগাযোগ ক্ষেত্রের অভিযোগ নিষ্পত্তির কাজের অগ্রগতি পর্যালোচনা করেন। তাঁকে এ বিষয়ে কাজের অগ্রগতি এবং সাম্প্রতিক প্রযুক্তির ব্যবহার নিয়ে অবহিত করা হয়। প্রধানমন্ত্রী বলেন- টেলিযোগাযোগ ক্ষেত্রের বিভিন্ন সমস্যার সমাধানে সাম্প্রতিকতম প্রযুক্তি ব্যবহার করা উচিত। পরিষেবা প্রদানকারীদের গ্রাহকদের সন্তুষ্টির জন্য কাজ করার ওপর তিনি জোর দেন। ২৮তম প্রগতি বৈঠকে ১১.৭৫ লক্ষ কোটি টাকা বিনিয়োগ যুক্ত বিভিন্ন প্রকল্পের পর্যালোচনা করা হয়েছিল। এছাড়া বিভিন্ন ক্ষেত্রের অভিযোগ নিষ্পত্তি বিষয়ে আলোচনা হয়েছিল। আজ ‘প্রগতি’র ২৯তম বৈঠকে, প্রধানমন্ত্রী রেল, নগরোন্নয়ন, সড়ক, বিদ্যুৎ ও কয়লা ক্ষেত্রের ৮টি গুরুত্বপূর্ণ পরিকাঠামো প্রকল্পের কাজের অগ্রগতি পর্যালোচনা করেন। এই প্রকল্পগুলি পশ্চিমবঙ্গ সহ দেশের ৯টি রাজ্যে রূপায়িত হচ্ছে। প্রধানমন্ত্রী আজ প্রধানমন্ত্রী খনিজ ক্ষেত্র কল্যাণ যোজনা এবং জেলা খনিজ সংস্হার কাজের অগ্রগতি পর্যালোচনা করেন। কয়েকটি খনিজ সমৃদ্দ জেলায় উন্নয়নে জন্য তহবিল বরাদ্দের উল্লেখ করে। এই অর্থে সংশ্লিষ্ট জেলার মানুষের জীবনমান উন্নয়নের জন্য তিনি কেন্দ্র ও রাজ্যের আধিকারিকদের নির্দেশ দেন। তিনি এইসব জেলাকে উন্নয়নকামী জেলা হিসাবে ধরে, তাদের উন্নয়নের ঘাটতি মেটানোর সুযোগকে কাজ লাগানোর আহ্বান জানান।
আফগানিস্তানে বন্দীদশা থেকে ফাদার অ্যালিক্স প্রেম কুমারের মুক্তি সুনিশ্চিত করল ভারত

আফগানিস্তানে আট মাস বন্দী থাকার পর জেসুইট প্রিস্ট ফাদার অ্যালেক্স প্রেম কুমারের মুক্তি ভারত সুনিশ্চিত করেছে। গত ২২ ফেব্রুয়ারি ২০১৫ তারিখ, এই খবর জানিয়ে প্রধানমন্ত্রী শ্রী নরেন্দ্র মোদী বলেছেন, “আফগানিস্তানে বন্দীদশা থেকে ভারতীয় জেস্যুইট প্রিস্ট ফাদার অ্যালেক্স প্রেম কুমারের মুক্তি সুনিশ্চিত করে আমি আনন্দিত হয়েছি। ফাদার অ্যালেক্স প্রেম কুমারের সঙ্গে কথা হয়েছে। আট মাস বন্দী থাকার পর, ফাদার অ্যালেক্স প্রেম কুমারের নিরাপদে বাড়ি ফিরে আসার খবরটি তাঁর পরিবারকে জানানো হয়েছে”।
শ্রীমতী শীলা দীক্ষিতের প্রয়াণে প্রধানমন্ত্রীর শোক জ্ঞাপন

প্রধানমন্ত্রী শ্রী নরেন্দ্র মোদী দিল্লীর প্রাক্তণ মুখ্যমন্ত্রী শ্রীমতী শীলা দীক্ষিতের প্রয়াণে শোকব্যক্ত করেন। এক শোক বার্তায় প্রধানমন্ত্রী বলেন “ শীলা দীক্ষিতজীরমৃত্যুতে গভীর শোকব্যক্ত করছি। অত্যন্ত মিশুকে এবং সদালাপী ছিলেন। দিল্লীর উন্নয়নে তাঁর গুরুত্বপূর্ণ অবদান ছিল। তাঁর পরিবার ও সমর্থকদের প্রতি সমবেদনা জানাচ্ছি। ওঁ শান্তি।“ uly ….
ভারত ও বাংলাদেশের প্রধানমন্ত্রীর মধ্যে টেলিফোনে বার্তালাপ

প্রধানমন্ত্রী শ্রী নরেন্দ্র মোদী আজ টেলিফোনে বাংলাদেশের প্রধানমন্ত্রী শ্রীমতি শেখ হাসিনার সঙ্গে কথা বলেছেন। প্রধানমন্ত্রী শ্রী নরেন্দ্র মোদী পবিত্র রমজান মাস উপলক্ষে নিজের এবং ভারতবাসীর পক্ষ থেকে শ্রীমতি শেখ হাসিনা ও বাংলাদেশবাসীকে শুভেচ্ছা জানিয়েছেন। উভয় নেতাই কোভিড -১৯ মহামারীর প্রেক্ষিতে আঞ্চলিক পরিস্থিতি নিয়ে আলোচনা করেন এবং নিজ নিজ দেশে এর প্রভাব প্রশমিত করতে কি কি পদক্ষেপ গ্রহণ করা হয়েছে, তা একে অপরকে অবহিত করেন। গত ১৫ ই মার্চ সার্কগোষ্ঠী ভুক্ত দেশগুলির মধ্যে বিশেষ ব্যবস্থা বাস্তবায়নের জন্য সার্কনেতারা সহমত হয়েছিলেন, সেই কাজের যে অগ্রগতি হয়েছে তাতে উভয় নেতাই সন্তোষ প্রকাশ করেছেন। ‘সার্ক কোভিড -১৯ জরুরী তহবিলে’ দেড় মিলিয়ন ডলার আর্থিক অনুদানের জন্য প্রধানমন্ত্রী শেখ হাসিনাকে ধন্যবাদ জানিয়েছেন শ্রী মোদী। কোভিড-১৯সংক্রমণ মোকাবিলায় যে ভাবে নিজের দেশে প্রধানমন্ত্রী নরেন্দ্র মোদী সামনে থেকে নেতৃত্ব দিচ্ছেন এবং বাংলাদেশকে ওষুধ ও দক্ষতা উন্নয়ন নিয়ে সাহায্য করেছেন তার জন্য শ্রী মোদীকে ধন্যবাদ জানান শ্রীমতি শেখ হাসিনা। উভয় নেতাই সড়ক, রেল, অভ্যন্তরীণ জলপথ ও বিমানের মাধ্যমে সীমান্ত পেরিয়ে নিত্যপ্রয়োজনীয় পণ্য সরবরাহ অব্যাহত রাখার জন্য সন্তোষ প্রকাশ করেন। প্রধানমন্ত্রী শ্রী মোদী ইতিহাস, সংস্কৃতি, ভাষা এবং ভ্রাতৃত্বের বন্ধুত্বের বন্ধনের কথা স্মরণ করে দ্বিপাক্ষিক সম্পর্কের উওম অবস্থার প্রতি সন্তোষ প্রকাশ করেছেন এবং কোভিড -১৯ এর বিস্তার রোধে স্বাস্থ্য ও অর্থনৈতিক প্রশস্তকরণে বাংলাদেশকে সহায়তা করার ক্ষেত্রে ভারতের প্রস্তত বলেও জানিয়েছেন। প্রধানমন্ত্রী শ্রী মোদী, এই ঐতিহাসিক মুজিব জন্ম বার্ষিকীতে প্রধানমন্ত্রী শেখ হাসিনা এবং বাংলাদেশবাসীর সুস্বাস্থ্যের জন্য মঙ্গল কামনা করেছেন।
প্রধানমন্ত্রী ইন্ডিয়ান ইনস্টিটিউট অফ সায়েন্সেস-এ গেলেন

নয়াদিল্লি , ১৮ ফেব্রুয়ারি , ২০১৫ আজ বেঙ্গালুরুস্থিত ইন্ডিয়ান ইনস্টিটিউট অফ সায়েন্সেস-এর `সেন্টার ফর ন্যানো সায়েন্স ইঞ্জিনিয়ারিং` সংস্থাটি প্রধানমন্ত্রী শ্রী নরেন্দ্র মোদী দেশকে উৎসর্গ করলেন। শ্রী মোদী প্রতিষ্ঠানটি পরিদর্শন করেন। প্রতিষ্ঠানটিকে বিশ্বের সেরা প্রতিষ্ঠানগুলির মধ্যে ধরা হয় এবং এত ভালো মাইক্রো ও ন্যানো প্রযুক্তির গবেষণাগার ভারতে আর কোথাও নেই। এই প্রতিষ্ঠানের গবেষণা বৈদ্যুতিন ক্ষেত্রে সরকারের `মেক ইন ইন্ডিয়া` উদ্যোগটিকে সহায়তা করবে। এছাড়া, প্রধানমন্ত্রী সেন্টার ফর ব্রেন রিসার্চেরও শিলন্যাস করেন। শ্রী মোদীর সামনে রাষ্ট্রায়ত্ত ও.এন.জি.সি. এবং মেসার্স সুপার ওয়েভ টেকনোলজি প্রাইভেট লিমিটেডের মধ্যে সমঝোতাপত্র স্বাক্ষরিত হয়। এই সমঝোতা তেল ও প্রাকৃতিক গ্যাস খননের নতুন প্রযুক্তি গঠন সম্ভব করবে। কেন্দ্রীয় মন্ত্রী শ্রী সদানন্দ গৌড়া, শ্রী অনন্ত কুমার ও শ্রী ধর্মেন্দ্র প্রধান অনুষ্ঠানে উপস্থিত ছিলেন।
প্রধানমন্ত্রী জিএসটি ব্যবস্থা শুরু হওয়ার চতুর্থ বর্ষপূর্তিতে এই কর ব্যবস্থার প্রশংসা করেছেন

প্রধানমন্ত্রী বলেছেন ভারতীয় অর্থনৈতিক প্রেক্ষাপটে এটি একটি মাইল ফলক প্রধানমন্ত্রী শ্রী নরেন্দ্র মোদী পণ্য পরিষেবা কর ব্যবস্থা সূচনার চতুর্থ বর্ষপূর্তিতে এই কর ব্যবস্থার প্রশংসা করেছেন। তিনি বলেছেন, ভারতীয় অর্থনৈতিক প্রেক্ষাপটে এটি একটি মাইল ফলক। এক ট্যুইট বার্তায় প্রধানমন্ত্রী বলেছেন, ‘ভারতীয় অর্থনৈতিক প্রেক্ষাপটে জিএসটি একটি মাইল ফলক। এর মাধ্যমে করের সংখ্যা হ্রাস পেয়েছে, নিয়ম-কানুনের বোঝা এবং সার্বিকভাবে সাধারণ মানুষের ওপর করের বোঝা কমেছে। অন্যদিকে এর মাধ্যমে স্বচ্ছতা, যথাযথ নিয়ম মেনে চলা এবং সার্বিকভাবে কর আদায় বেড়েছে #4Yearsof
আইনী পরিষেবা দিবস ও প্রশংসাসূচক দিবস উপলক্ষে আয়োজিত অনুষ্ঠানে প্রধানমন্ত্রী

প্রধানমন্ত্রী শ্রী নরেন্দ্র মোদী বলেছেন, লোক আদালতের মতো আইনী পরিষেবা ব্যবস্থাদির মাধ্যমে জাতীয় আইনী পরিষেবা কর্তৃপক্ষের কাজকর্ম গরিবদের প্রতি তাদের সহানুভূতি এবং ন্যায়বিচারের প্রতি তাদের দায়বদ্ধতার প্রমাণ দেয়। জাতীয় আইনী পরিষেবা দিবস এবং প্রশংসাসূচক দিবস উদযাপন উপলক্ষে নতুনদিল্লিতে আয়োজিত এক অনুষ্ঠানে তিনি ভাষণ দিচ্ছিলেন। প্রধানমন্ত্রী বলেন, কেন্দ্রীয় সরকার ‘সব কা সাথ সব কা বিকাশ’ প্রকল্পের সাফল্যের দিকে এগিয়ে যেতে কৃত সংকল্প এবং এই শপথেরই অঙ্গ হল সকলের ন্যায় কর্মসূচি। প্রধানমন্ত্রী আরও বলেন, সময়ানুগ ও সন্তোষজনকভাবে যাতে আইনী পরিষেবা মেলে সেজন্য লোক আদালত এক বিশেষ উপায় হয়ে দাঁড়িয়েছে। গরিবদের বিনা ব্যয়ে আইনী সহায়তা যোগানোটা বিচারকদের নির্বাচন প্রক্রিয়ার এক মাপকাঠি হতে পারে বলে প্রধানমন্ত্রী পরামর্শ দেন।